সুকুমার রায়ের সৎ পাত্র কবিতার একটি অংশ নিচে দেওয়া হল:

শুনতে পেলুম পোস্তা গিয়ে—
তোমার নাকি মেয়ের বিয়ে?
গঙ্গারামকে পাত্র পেলে?
জানতে চাও সে কেমন ছেলে?
মন্দ নয়, সে পাত্র ভালো—
রঙ যদিও বেজায় কালো;
তার উপরে মুখের গঠন
অনেকটা ঠিক প্যাঁচার মতন।
বিদ্যে বুদ্ধি? বলছি মশাই—
ধন্যি ছেলের অধ্যবসায়!
উনিশটিবার ম্যাট্রিকে সে
ঘায়েল হয়ে থামল শেষে।

উপরোক্ত অংশটির উপর ভিত্তি করে একটি সারাংশ লিখুন।
সুকুমার রায়ের সৎ পাত্র একটি কৌতুক কবিতা। কবি এখানে দুই পরিচিত ব্যক্তির মধ্যে কথোপকথন বর্ণনা করেছেন। প্রথম ব্যক্তি দ্বিতীয় ব্যক্তির কন্যার বিবাহের খবর পেয়েছেন। পাত্রের নাম গঙ্গারাম। আপাতদৃষ্টিতে প্রথম ব্যক্তি পাত্রের সম্বন্ধে অনেক খোঁজখবর রাখেন যা দ্বিতীয় ব্যক্তির অজানা। কিন্তু সরাসরি নিন্দা না করে তিনি ঘুরিয়ে নাক ধরছেন। পাত্র অর্থাৎ গঙ্গারাম শ্যামবর্ণ।  সে সুদর্শন নয়। তদুপরি ম্যাট্রিক পরীক্ষায় সে ১৯বার ফেল করেছে !